หุ้นปิดตลาดลบ4.76 จุด
ดัชนีหุ้นเช้าวันนี้ปิดลบต่อเนื่องจากสัปดาห์ก่อนมาปิดที่ 796.39 จุดลดลง4.76จุดหรือลดลง0.59% ด้วยมูลค่าซื้อขายหนาแน่น 10,575 ล้านบาท โดยดัชนีเพิ่มขึ้นสูงสุด 799.11 จุด ต่ำสุด 790.33 จุด
5 เม.ย. 2553

ดัชนีหุ้นเช้าวันนี้ปิดลบต่อเนื่องจากสัปดาห์ก่อนมาปิดที่ 796.39 จุดลดลง4.76จุดหรือลดลง0.59% ด้วยมูลค่าซื้อขายหนาแน่น 10,575 ล้านบาท โดยดัชนีเพิ่มขึ้นสูงสุด 799.11 จุด ต่ำสุด 790.33 จุด
นักวิเคราะห์บล.ดีบีเอสวิคเคอร์ส ให้ความเห็นว่า ดัชนีแกว่งลงเพราะการเมืองกดดัน สัปดาห์นี้ตลาดหุ้นไทยมีโอกาสแกว่งแบบมีน้ำหนักอ่อนตัว เพราะกังวลกับสถานการณ์การเมือง โดยกลุ่มนปช.มีการชุมนุมและเคลื่อนพลไปในย่านธุรกิจต่างๆ เช่น ราชประสงค์ เพื่อกดดันให้รัฐบาลยุบสภาก่อนสงกรานต์ ซึ่งแรงกดดันที่เพิ่มขึ้นทำให้อาจเกิดการเปลี่ยนแปลงทางการเมือง และในระหว่างที่มีความไม่แน่นอนสูงขึ้นนักลงทุนอาจมีการขายลดความเสี่ยงออกมา โดยเฉพาะหุ้นในกลุ่มท่องเที่ยว, โรงแรม, สายการบิน, นิคมอุตสาหกรรม, โรงภาพยนตร์ แต่กลุ่มอาหารและพาณิชย์ยังดี เพราะอิงกับการอุปโภคบริโภคในชีวิตประจำวันนักวิเคราะห์แห่งนี้แนะนำว่า สำหรับแนวรับเพื่อเก็งกำไรตลาดขาขึ้นต่ออยู่ที่ 790-780, 770 แต่ถ้าต่ำกว่า 770 มองไม่ค่อยดี เพราะมีโอกาสที่ตลาดจะจบรอบขึ้น ดังนั้นถ้าดัชนีไม่สามารถยืนเหนือ 770 ได้ควรขายเพิ่มแล้วถือเงินสดให้มากที่สุด